ΓΡΑΠΤΗ ΕΡΩΤΗΣΗ E-2653/99

υποβολή: Cristiana Muscardini (UEN) προς την Επιτροπή

(12 Ιανουαρίου 2000)

Θέμα: Η περίπτωση Malpensa

Ενα διάταγμα της ιταλικής κυβέρνησης, προκειμένου να προληφθεί τυχόν κατηγορία για μη συμμόρφωση στις διατάξεις του κοινοτικού δικαίου των δύο προηγουμένων της διαταγμάτων της 5ης Ιουλίου 1996 και 13ης Μαΐου 1997, βάσει των οποίων όλες οι πτήσεις μεταφέρονταν από το Linate στη Malpensa, προβλέπει ότι το 34 % των ευρωπαϊκών πτήσεων θα παρέμενε στο Linate μέχρι την τελειοποίηση τωνποδομών πρόσβασης και την ανακοίνωση της ολοκλήρωσης των εργασιών.

Επαναλαμβάνοντας ότι είναι ανάγκη να εξασφαλισθεί η επιβίωση του Linate ως αεροδρομίου σύνδεσης με τις πρωτεύουσες των 15 κρατών μελών, ερωτώ την Επιτροπή εάν γνωρίζει τις ταλαιπωρίες που εξακολουθούν ναφίστανται οι χρήστες του αεροδρομίου της Malpensa, ιδίως λόγω της έλλειψης των καταλλήλωνποδομών, λόγω του γεγονότος ότι το δωρεάν τραίνο δεν εξυπηρετεί ακόμη τον αεροσταθμό 2, πράγμα που αναγκάζει τους επιβάτες να σέρνουν τις αποσκευές τους μόνοι τους και να αναζητούν ταξί ή δωρεάν λεωφορείο μεταξύ του αεροσταθμού 1 και 2 (διαδρομές που σταματούν σε συγκεκριμένη ώρα), ενώ ακόμη και τα καροτσάκια για τη μεταφορά των αποσκευών δεν είναι αρκετά; Πώς αντιμετωπίζει το γεγονός ότι η ιταλική κυβέρνηση δεν έχει ακόμη αποστείλει τις πληροφορίες που της ζητήθηκαν από την Επιτροπή για τις 15 Νοεμβρίου;

Απάντηση της κυρίας de Palacio Εξ ονόματος της Επιτροπής

(12 Απριλίου 2000)

Η Επιτροπή παρακολούθησε και εξακολουθεί να παρακολουθεί με ιδιαίτερη προσοχή την κατάσταση στο αεροδρόμιο της Malpensa, ιδίως όσον αφορά τιςποδομές πρόσβασης και τις αερολιμενικέςποδομές. Το θέμα αυτό συνδέεται άμεσα με το πρόβλημα της συμβατότητας με το κοινοτικό δίκαιο, των ιταλικών κανόνων κατανομής της εναέριας κυκλοφορίας μεταξύ των διαφόρων αεροδρομίων του συστήματος αερολιμένων του Μιλάνου.

Στο πλαίσιο αυτό, το 1998 και το 1999, η Επιτροπή προέβη επανειλημμένως με τη βοήθεια ειδικευμένων συμβούλων σε εμπεριστατωμένους ελέγχους της κατάστασης των εν λόγωποδομών και ιδίως της καταλληλότητάς τους σε σχέση με τον όγκο της εναέριας κυκλοφορίας που αντιστοιχεί στο αεροδρόμιο της Malpensa κατ'εφαρμογήν των κανόνων κατανομής της εν λόγω κυκλοφορίας. Με βάση τις πληροφορίες αυτές, η Επιτροπή παρενέβη το 1998 προκειμένου να χαρακτηρίσει ασυμβίβαστη προς το κοινοτικό δίκαιο(1) την άμεση εφαρμογή των κανόνων που είχαν θεσπιστεί. Στη συνέχεια, οι ιταλικές αρχές, λαμβάνονταςπόψη τα αποτελέσματα των προαναφερθέντων ελέγχων αποφάσισαν να καθυστερήσουν την εφαρμογή των σχετικών κανόνων (τον Οκτώβριο του 1999 και ακολούθως το Δεκέμβριο του 1999).

Όσον αφορά ειδικότερα τις αερολιμενικέςποδομές, τον Οκτώβριο του 1999, οι ιταλικές αρχές, βασιζόμενες στους ελέγχους που διενήργησαν οι ειδικευμένοι εμπειρογνώμονες, αποφάσισαν να προβούν στην εκτέλεση έργων και να επιφέρουν ορισμένες βελτιώσεις σε διάφορους τομείς (αύξηση του αριθμού των εξόδων επιβίβασης, εγκατάσταση συστήματος Apron Management Control, βελτίωση των δυνατοτήτων

ελέγχου αποσκευών και ελέγχου διαβατηρίων, κλπ.). Αντίθετα με όσα αναφέρει το Αξιότιμο Μέλος του Κοινοβουλίου, οι ιταλικές αρχές διαβίβασαν στην Επιτροπή τις πληροφορίες που είχε ζητήσει σχετικά με την πρακτική εκτέλεση των ανωτέρω εργασιών και βελτιώσεων. Η Επιτροπή ασχολείται τώρα με τον έλεγχο των πληροφοριών αυτών.

(1) Απόφαση της Επιτροπής της 16ης Σεπτεμβρίου 1998 σχετικά με διαδικασία εφαρμογής του κανονισμού (ΕΟΚ) αριθ.2408/92 του Συμβουλίου (Υπόθεση VII/AMA/11/98 οι ιταλικοί κανόνες κατανομής της εναέριας κυκλοφορίας στο σύστημα αερολιμένων του Μιλάνου), ΕΕ L 337 της 12.12.1998.